《奉答燕公》
唐代·赵冬曦

谁道零陵守，东过此地游。友僚同省阁，昆弟接荆州。

我逐江潭雁，君随海上鸥。屡伤神气阻，久别鬓毛秋。

疑岭春应遍，阳台雨欲收。主人情未尽，高驾少淹留。

作者简介：赵冬曦，（677－750）[唐]定州鼓城（今河北晋县）人。进士。开元初，累迁中书舍人内供奉，国子祭酒。工正书，景云二年（七一一）褚庆文所撰唐胜业寺双弥勒像碑，为其所书。《唐书本传、金石录》。